CELEX: 32007D0277
Language: lv
Date: 2007-04-20 00:00:00
Title: 2007/277/EK: Komisijas Lēmums ( 2007. gada 20. aprīlis ), ar ko principā atzīst tās dokumentācijas pilnīgumu, kas iesniegta sīkākai izskatīšanai saistībā ar iespējamo piroksulāma iekļaušanu Padomes Direktīvas 91/414/EEK I pielikumā (izziņots ar dokumenta numuru K(2007) 1698) (Dokuments attiecas uz EEZ)

4.5.2007   
            
            
               LV
            
            
               Eiropas Savienības Oficiālais Vēstnesis
            
            
               L 116/59
            
         
      KOMISIJAS LĒMUMS
   
   (2007. gada 20. aprīlis),
   ar ko principā atzīst tās dokumentācijas pilnīgumu, kas iesniegta sīkākai izskatīšanai saistībā ar iespējamo piroksulāma iekļaušanu Padomes Direktīvas 91/414/EEK I pielikumā
   (izziņots ar dokumenta numuru K(2007) 1698)
   (Dokuments attiecas uz EEZ)
   (2007/277/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1), un jo īpaši tās 6. panta 3. punktu,
   tā kā:
   
               (1)
            
            
               Direktīvā 91/414/EEK ir paredzēts pilnveidot Kopienas sarakstu par darbīgajām vielām, ko atļauts izmantot augu aizsardzības līdzekļos.
            
         
               (2)
            
            
               2006. gada 28. februārīDow AgroSciences GmbH iesniedza Apvienotās Karalistes iestādēm dokumentāciju par darbīgo vielu piroksulāmu, pievienojot pieteikumu tās iekļaušanai Direktīvas 91/414/EEK I pielikumā.
            
         
               (3)
            
            
               Apvienotās Karalistes iestādes Komisijai norādīja, ka, provizoriski pārbaudot, dokumentācija par attiecīgo darbīgo vielu atbilst Direktīvas 91/414/EEK II pielikumā noteiktajām prasībām par datiem un informāciju. Iesniegtā dokumentācija atbilst arī Direktīvas 91/414/EEK III pielikuma prasībām par datiem un informāciju attiecībā uz vienu augu aizsardzības līdzekli, kura sastāvā ir attiecīgā darbīgā viela. Saskaņā ar Direktīvas 91/414/EEK 6. panta 2. punktu dokumentācijas iesniedzējs pēc tam to nosūtīja Komisijai un citām dalībvalstīm un nodeva Pārtikas aprites un dzīvnieku veselības pastāvīgajai komitejai.
            
         
               (4)
            
            
               Ar šo lēmumu Kopienas līmenī oficiāli jāapstiprina tas, ka dokumentāciju principā uzskata par atbilstīgu Direktīvas 91/414/EEK II pielikumā noteiktajām prasībām par datiem un informāciju un tām prasībām minētās direktīvas III pielikumā, kas skar vismaz vienu augu aizsardzības līdzekli, kura sastāvā ir attiecīgā darbīgā viela.
            
         
               (5)
            
            
               Šis lēmums neierobežo Komisijas tiesības pieprasīt no pieteikuma iesniedzēja papildu datus vai informāciju, ar ko precizē konkrētus jautājumus saistībā ar dokumentāciju.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Neskarot Direktīvas 91/414/EEK 6. panta 4. punktu, tā dokumentācija par šā lēmuma pielikumā norādīto darbīgo vielu, kas iesniegta Komisijai un dalībvalstīm, lai panāktu šīs vielas iekļaušanu minētās direktīvas I pielikumā, principā atbilst prasībām par datiem un informāciju, kas noteiktas minētās direktīvas II pielikumā.
   Iesniegtā dokumentācija atbilst arī tām prasībām par datiem un informāciju, kas noteiktas minētās direktīvas III pielikumā un skar vienu augu aizsardzības līdzekli, kura sastāvā ir attiecīgā darbīgā viela, ņemot vērā veidu, kādā līdzekli iecerēts izmantot.
   2. pants
   Ziņotāja dalībvalsts iespējami īsā laikā, bet ne vēlāk kā vienā gadā no šā lēmuma publicēšanas dienas Eiropas Savienības Oficiālajā Vēstnesī, sīki izskata attiecīgo dokumentāciju un informē Komisiju par izskatīšanas rezultātiem, pievienojot ieteikumus par attiecīgās darbīgās vielas iekļaušanu vai neiekļaušanu Direktīvas 91/414/EEK I pielikumā un minot ar to saistītos nosacījumus.
   3. pants
   Šis lēmums ir adresēts dalībvalstīm.
   
      Briselē, 2007. gada 20. aprīlī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 230, 19.8.1991., 1. lpp. Direktīvā jaunākie grozījumi izdarīti ar Komisijas Direktīvu 2007/21/EK (OV L 97, 12.4.2007., 4. lpp.).
   
      PIELIKUMS
      DARBĪGĀ VIELA, UZ KO ATTIECAS ŠIS LĒMUMS
      
                  Nr.
               
               
                  Parastais nosaukums, CIPAC identifikācijas numurs
               
               
                  Pieteikuma iesniedzējs
               
               
                  Pieteikuma iesniegšanas datums
               
               
                  Ziņotāja dalībvalsts
               
            
                  1
               
               
                  Piroksulāms
                  
                     CIPAC numurs vēl nav piešķirts
               
               
                  
                     Dow AgroSciences GmbH
                  
               
               
                  2006. gada 28. februāris
               
               
                  Apvienotā Karaliste